Okruzi u Delawareu

thumb|desno|Okruzi u Delawareu|140px

**Savezna američka država Delaware** ima samo tri okruga: New Castle, Kent i Sussex, što je najmanji broj okruga od svih američkih saveznih država Porijeklo granica okruga seže sve do formiranja bivših sudskih distrikta. Moć i ovlasti zakonodavnih tijela okruga su ograničeni na izdavanje odobrenja naprimjer za građenje i razvoj.

## Politika i uprava 
Svaki okrug bira svoje zakonodavno tijelo, tako se naprimjer u okruzima New Castle i Sussex ta tijela zovu *Vijeće okruga*, dok se u okrugu Kent zove *Nametnuti sud* (*Levy court*). Svi okruzi imaju pravo da povećavaju stopu poreza i da se zadužuju. Također, oni imaju kontrolu nad opskrbom vodom, odvozom i odlaganjem smeća, kanalizacijom, urbanim planiranjem, razvojem i slično.

Mnoge funkcije okruga koje su organizirane i specifične od okruga do okruga u drugim saveznim državama, poput sudstva i primjena zakona, u Delawareu su centralizirane, što je dovelo do značajne koncentracije moći u centralnoj vladi savezne države Delaware. Okruzi su historijski podijeljeni na *stotine*, koje su se koristile u svrhu porezne registracije i prijave poreza te kao glasački distrikti sve do 1960tih. Međutim, *stotine* danas nemaju nikakvu administrativnu ulogu, one se danas zvanično koriste samo u svrhu opisa i lociranja neke nekretnine.

## Historija 
Nakon engleskog osvajanja 1664. godine, cijelim područjem na zapadnoj obali rijeke Delaware i zaliva Delaware se vladalo kao dijelom kolonije New York a upravljano je iz grada New Castle. Nakon kratkotrajnog osvajanja od strane Holanđana 1673. godine, formirani su dodatni sudski distrikti oko Uplanda (Pennsylvania) i Whorekilla. Whorekill je kasnije bio poznat kao Hoornkill, a danas je to grad Lewes u Delawareu.

Sudu u New Castleu je prepušten centralni dio kolonije. Jurisdikcija prepuštena sudu je prenesena na okrug New Castle, a sjedište okruga je ostalo u New Castleu sve do 1881. godine kada je premješteno u Wilmington. Godine 1680. okrug Whorekill je podijeljen na okruge Deale i St. Jones. Nakon ove podjele, Lewes je postao sjedište okruga Deale, a koji je kasnije preimenovan u *okrug Sussex*. Danas okrug Chester se nalazi unutar granica današnje savezne države Pennsylvania.

Lord Baltimore, upravnik Marylanda, je imao pretenzije da cijelu teritoriju današnjeg Delawarea, te je njegove istočne i sjeverne dijelove organizirao u okrug Durham (Maryland). Istočni i zapadni dijelovi teritorije današnjeg okruga Sussex su bili obuhvaćeni kao dijelovi nekoliko susjednih okruga Marylanda i nisu bili sastavni dijelovi Delawarea sve dok nije oformljena poznata Mason-Dixon linija 1767. godine. Godine 1791. nakon proširenja okruga Sussex na jug i zapad, sjedište okruga je premješteno u Georgetown. Predložene granice su bile izvan *stotine Appoquinimink* i uključivale su svu zemlju južno od C&D kanala, a predloženo sjedište okruga bilo je u Middletownu.

## Informacije o okruzima 
FIPS (Federalni standard za obradu informacija) kōd, kojeg koristi Vlada SAD za jednoznačno identificiranje svakog okruga, je označen za svaku stavku. FIPS kōd za svaki okrug je povezan na internetsku stranicu o podacima iz popisa za taj okrug.

## Reference 
## Vanjski linkovi 
* Kent County
* New Castle County 
* Sussex County

Kategorija:Okruzi u Delawareu
Delaware
Kategorija:Geografija Delawarea